|  |  |
| --- | --- |
|  | Azərbaycan Respublikası Energetika Nazirliyinin 26 may 2014-cü il tarixli 3 nömrəli Qərarı ilə təsdiq edilmişdir.  **7 nömrəli əlavə** |

**“Enerji istismarı qaydalarının pozulmasına görə cərimələrin internet vasitəsilə ödənilməsi” üzrə inzibati reqlament**

**1.                  Ümumi müddəalar**

**1.1.       Elektron xidmətin adı:** Enerji istismarı qaydalarının pozulmasına görə cərimələrin internet vasitəsilə ödənilməsi

**1.2.       Elektron xidmətin məzmunu:** Bu xidmət vasitəsilə Enerji istismarı qaydalarının pozulmasına görə cərimələri internet üzərindən ödəmək mümkündür.

**1.3.       Elektron xidmətin göstərilməsinin hüquqi əsası:**

-       “Dövlət orqanlarının *və Azərbaycan Respublikasının Prezidenti tərəfindən yaradılan publik hüquqi şəxslərin* elektron xidmətlər göstərməsinin təşkili sahəsində bəzi tədbirlər haqqında” Azərbaycan Respublikası Prezidentinin 23 may 2011-ci il tarixli 429 saylı Fərmanının 2-ci və 2-1-ci hissələri;**[[1]](#endnote-1)**

-       Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları *və Azərbaycan Respublikasının Prezidenti tərəfindən yaradılan publik hüquqi şəxslər* tərəfindən konkret sahələr üzrə elektron xidmətlər göstərilməsi Qaydaları”, eləcə də “Elektron xidmət növlərinin Siyahısı”nın 8.9-cu bəndi;

-       Azərbaycan Respublikasının İnzibati Xətalar Məcəlləsinin *279, 280 və 282-ci* maddələri;**[[2]](#endnote-2)**

-       Azərbaycan Respublikası Nazirlər Kabinetinin 2005-ci il 2 fevral tarixli 18 nömrəli Qərarı ilə təsdiq edilmiş “Elektrik enerjisindən istifadə Qaydaları”.

**1.4.       Elektron xidməti göstərən dövlət qurumunun adı:** Azərbaycan Respublikasının Energetika Nazirliyi.

**1.5.   Elektron xidmətin digər icraçıları:** Yoxdur.

**1.6.   Elektron xidmətin avtomatlaşdırılma səviyyəsi:** Tam.

**1.7.       Elektron xidmətin icra müddəti:** Sorğunun informasiya sistemində emalı müddəti ilə müəyyən olunur.

**1.8.       Elektron xidmətin göstərilməsinin nəticəsi:** Enerji istismarı qaydalarının pozulmasına görə cərimələrin internet vasitəsilə ödənilməsi və real vaxt rejimində aparılmış ödənişin qəbzinin internet üzərindən alınması abonentlərin məmnunluğuna xidmət edir.

**2. Elektron xidmətin göstərilməsinin həyata keçirilməsi**

**2.1.       Elektron xidmətin növü:** İnteraktiv.

**2.2.   E-xidmət üzrə ödəniş:** Ödənişsiz.

**2.3.       Elektron xidmətin istifadəçiləri:** fiziki şəxslər və hüquqi şəxslər.

**2.4.       Elektron xidmətin təqdim olunma yeri:** http://e-xidmet.minenergy.gov.az, http://e-services.minenergy.gov.az, [http://e-gov.az](http://e-gov.az/), <http://info.apus.az> .

**2.5.       Elektron xidmət barədə məlumatlandırma:** e-xidmet@[minenergy.gov.az](http://www.mie.gov.az); telefon: (+994 12) 598 16 53/54/55.

**2.6.       Elektron xidmətin göstərilməsi üçün tələb olunan sənədlər və onların təqdim olunma forması:**

Elektron xidmətdən istifadə etmək üçün fiziki şəxs *şəxsiyyət vəsiqəsi üzrə məlumatları*, hüquqi şəxs isə adı və hüquqi ünvanı barədə məlumatları və inzibati xəta haqqında iş üzrə qərarın nömrəsini və tarixini daxil edir.

Şəxsiyyət vəsiqəsi barədə məlumatlar Daxili İşlər Nazirliyinin “Giriş-çıxış və qeydiyyat idarələrarası avtomatlaşdırılmış məlumat-axtarış sistemi” vasitəsi ilə yoxlanılır.

**5.    Elektron xidmətin göstərilməsi üçün** **inzibati prosedurlar:**

**3.1.       Elektron xidmət istifadəçilər üçün daim açıqdır və müraciət edilməsi hər hansı qaydada məhdudlaşdırılmır:** İstifadəçilər onlara məxsus elektron imzadan istifadə edərək e-gov.az “Elektron Hökumət” Dövlət İnformasiya Sistemi elektron xidmətlər portalı vasitəsilə apus.az saytında Energetika Nazirliyinin xidmət sahəsinə daxil olmaqla və ya elektron imzadan istifadə etmədən http://e-services.minenergy.gov.az və ya http://e-xidmet.minenergy.gov.az və ya http://info.apus.az internet səhifələrinə daxil olaraq “Enerji istismarı qaydalarının pozulmasına görə cərimələrin internet vasitəsilə ödənilməsi” elektron xidmətindən istifadə edə bilərlər.

**3.2.       Elektron xidmətin göstərilməsi üçün qeydiyyat:** Qeydiyyat http://info.apus.az internet səhifəsindən istifadə edilməklə aparılır. İstifadəçinin qeydiyyatının asanlaşdırılması üçün göstərilən internet səhifəsində müvafiq təlimatlar, izahlar və video çarxlar yerləşdirilmişdir. İstifadəçilər internet ünvan vasitəsilə Kütləvi Ödənişlər üzrə Mərkəzləşdirilmiş İnformasiya Sisteminin (KÖMİS) baş səhifəsinə daxil olur. Baş səhifədə “real vaxt rejimində qeydiyyat” imkanı seçilir və “istifadəçinin qeydiyyatı” səhifəsi görünür. İstifadəçi şəxsiyyət vəsiqəsi və həmin səhifədə göstərilən ona aid digər məlumatları “istifadəçinin qeydiyyatı” səhifəsində dolduraraq real vaxt rejimində qeydiyyata alınır. Eyni zamanda birinci dəfə KÖMİS-də qeydiyyatdan keçmək üçün istifadəçi bilavasitə müvəkkil banklara da müraciət edə bilər.

**3.3.   Elektron xidmətin göstərilməsindən imtina halları:** KÖMİS-də qeydiyyatdan keçmiş istifadəçilərə elektron xidmət mütləq qaydada göstərilir. KÖMİS-də qeydiyyatdan keçmə və ya ondan imtina barədə <http://info.apus.az> internet ünvanında ətraflı məlumat verilmişdir.

**3.3.1. Ardıcıl hər bir inzibati əməliyyat haqqında məlumat:** Ərizəçininsorğusu minenergy.gov.az internet saytının “Elektron xidmətlər” bölməsinə və ya www.e-gov.az e-hökumət portalına daxil olaraq burada qəbul olunmuş formadaavtorizasiya prosesini keçməklə formalaşdırılır.

**3.4.   Elektron xidmətin yerinə yetirilməsinə nəzarət:**

**3.4.1.**  **Nəzarət forması:** mütəmadi monitorinq;

**3.4.2.      Nəzarət qaydası:** elektron xidmətin göstərilməsi ilə bağlı baş vermiş nöqsanların araşdırılması.

**3.5. Elektron xidmətin göstərilməsi üzrə mübahisələr:**

**3.5.1.** Elektron xidmətlə bağlı hər hansı bir anlaşılmazlıq yarandıqda istifadəçilər qanunvericiliyə uyğun olaraq yuxarı səlahiyyətli orqana (vəzifəli şəxsə) inzibati qaydada və (və ya) məhkəməyə şikayət edə bilərlər;

**3.5.2.** Şikayət istifadəçinin özü tərəfindən əsaslandırılmalıdır. Kağız üzərində şikayət Energetika Nazirliyinin poçt ünvanına, elektron formada şikayət isə inzibati reqlamentin 2.5-ci bəndində göstərilən elektron poçt ünvanına göndərilir. Şikayət ərizəsi “İnzibati icraat haqqında” Azərbaycan Respublikası Qanununun 74-cü maddəsinə uyğun olmalıdır.

**3.5.3.** Şikayətə “İnzibati icraat haqqında” Azərbaycan Respublikasının Qanununun 78-ci maddəsində müəyyən olunmuş 1 ay müddətində baxılır.

Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.

1. [↑](#endnote-ref-1)
2. [↑](#endnote-ref-2)